b'\n_START_ARTICLE_\nMengistu Hajle Marjam\n_START_SECTION_\nKorenine dru\xc5\xbeine\n_START_PARAGRAPH_\nPo materini strani je Mengistu morda neposredni potomec dvorne pomo\xc4\x8dnice nigiste negasti Zavditu in ded\xc5\xbeasma\xc4\x8da Kebedeja Tesema, odli\xc4\x8dnika, znanega po svojem vpletanju v dvorske spletke. Kebede je bil Zavditin dvornik v 1920. in zaupnik regenta Rasa Tafarija Makonena, kasnej\xc5\xa1ega negu\xc5\xa1a negastija Hajla Selasija I. Viri sicer tega nikjer ne navajajo, vendar je Mengistu v zadnjem intervjuju omenil, da je poznal Kebedeja._NEWLINE_Kebede je sre\xc4\x8dal Mengistujevo babico Totit, ko je slu\xc5\xbeila na Zavditinem dvoru. Zaradi izzivanja dvorskih obi\xc4\x8dajev ji je naredil otroka, in tako se je rodila Mengistujeva mati. Kebedejev stric se je pred nigiste poni\xc5\xbeno opravi\xc4\x8dil in prevzel krivdo. Zavditu je naro\xc4\x8dila Totit naj zapusti pala\xc4\x8do. Otroka so vzgajali na Kebedejevem domu._NEWLINE_Ko je Mengistu pri\xc5\xa1el na oblast, je babica \xc5\xa1e \xc5\xbeivela kot nuna etiopske tevahedske pravoslavne vere. Zanjo po posebnem ukazu njenega vnuka ni veljala nacionalizacija na zemlji\xc5\xa1\xc4\x8de. \xc5\xa0e vedno je bila lastnica zemlji\xc5\xa1\xc4\x8d blizu voja\xc5\xa1ke \xc5\xa1ole pri Adis Abebi, ki jih je podarila Zavditu za zasluge pred izgonom iz pala\xc4\x8de leta 1928._NEWLINE_Mengistujev o\xc4\x8de Hajle Marjam je bil nekdanji su\xc5\xbeenj, ki ga je kupil odli\xc4\x8dni\xc5\xa1ki pode\xc5\xbeelski guverner, veleposestnik v \xc5\xa0oi, Afenegus E\xc5\xa1ete Geda. E\xc5\xa1ete je sre\xc4\x8dal o\xc4\x8deta med lovsko odpravo v pokrajini Gimiro in Mad\xc5\xbei v ju\xc5\xbeni Etiopiji, ki jima je tedaj vladal ded\xc5\xbeasma\xc4\x8d Taje Gililat.'